
Capitolul I Prezentarea generală a unității administrativ-teritoriale

Articolul 1
(1) Comuna Valea Lungă este:
a) persoană juridică de drept public, cu capacitate juridică deplină și patrimoniu propriu;
b) subiect juridic de drept fiscal;
c) titulară a drepturilor și obligațiilor ce decurg din contractele privind administrarea bunurilor care aparțin domeniului public și privat al acesteia, precum și din raporturile cu alte persoane fizice sau juridice, în condițiile legii.
(2) Comuna Valea Lungă are sediul social în localitatea Valea Lungă la adresa: sat Valea Lungă Cricov, nr. 169, precum și codul de înregistrare fiscală 4344554.
(3) Însemnele specifice ale Comunei Valea Lungă sunt:
· stema, aprobată prin Hotărârea Guvernului nr. 360/2021, al cărei model este prevăzut în anexa nr. 1 la prezentul statut.

Articolul 2
(1) Comuna Valea Lungă are reședința în sat Valea Lungă Cricov.
(2) Comuna Valea Lungă se află în Nord-Estul județului Dâmbovița, aproape de limita cu județul Prahova. Se află într-o zonă de deal, în valea Cricovului Dulce. Comuna este străbătută de șoseaua județeană DJ710A, care o leagă spre Nord-Est de Pucioasa și spre Sud de Moreni și I.L. Caragiale (DN72). Comuna se afla la 35 km faţă de Municipiul Târgovişte şi 15 km faţă de Municipiul Moreni.
Comuna Valea Lungă are următoarele vecinătăți:
-În partea de Nord-Est se mărginește cu dealurile Comunei Provița de Jos, din județul Prahova;
-În partea de Nord-Vest se mărginește cu Comuna Visinești;
-În partea de Sud se mărginește cu dealurile Ocnița;
-În partea de Vest se mărginește cu Comuna Vîrfuri.
(3) Comuna Valea Lungă are în componență un număr de 10 localități rurale: Băcești, Izvoru, Moșia Mică, Șerbăneasa, Ștubeie Tisa, Valea lui Dan, Valea Lungă-Cricov, Valea Lungă-Gorgota, Valea Lungă-Ogrea și Valea Mare.
(4) Comuna Valea Lungă, potrivit legislației privind amenajarea teritoriului național, are rangul IV.
(5) Prezentarea descriptivă pentru fiecare dintre localitățile menționate la alin. (3) sunt prevăzute în anexa nr. 2 la prezentul statut.




Articolul 3
(1) Comuna Valea Lungă dispune de o rețea hidrografică formată din râuri.
(2) Denumirea râurilor de pe raza teritorială a Comunei Valea Lungă se regăsesc în anexa nr. 3 la prezentul statut.

Articolul 4
(1) Comuna Valea Lungă s-a înființat în anul 1968.
(2) Prima atestare documentară a Comunei Valea Lungă a fost în 1619.
(3) Evoluția istorică a Comunei Valea Lungă se regăsește în anexa nr. 4 la prezentul statut.

Articolul 5
(1) Populația Comunei Valea Lungă numără 4662 locuitori.
(2) Componența și structura populației Comunei Valea Lungă, defalcate inclusiv pe localități componente, se regăsește în anexa nr. 5 prezentul statut.
(3) Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba lor maternă în relația cu administrația publică locală și cu serviciile deconcentrate.


Capitolul II Autoritățile administrației publice locale

Articolul 6
(1) Autoritățile administrației publice locale sunt:
a) Consiliul Local al Comunei Valea Lungă reprezintă autoritate deliberativă de la nivelul Comunei Valea Lungă. Consiliul Local al Comunei Valea Lungă este format din 13 membri;
b) primarul Comunei Valea Lungă,  Negru Emil, ca autoritate executivă;
c) La nivelul Comunei Valea Lungă, consiliul local a ales un viceprimar, numele acestuia fiind Iordache Ion.
(2) Apartenența politică a consilierilor locali este următoarea:
· 8 consilieri din partea Partidului Social Democrat;
· 4 consilieri din partea Partidului Național Liberal;
· 1 consilier din partea Partidului PRO Romania.
(3) Constituirea Consiliului Local al Comunei Valea Lungă s-a constatat prin Ordinul prefectului județului Dâmbovița nr. 582/28.10.2020.
(4) Componența nominală, perioada/perioadele de exercitare a mandatelor aleșilor locali, precum și apartenența politică a acestora, începând cu anul 1992, sunt prevăzute în anexa nr. 6.a la prezentul statut, respectiv în anexa nr. 6.b la prezentul statut.

Articolul 7
(1) Autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine pentru Comuna Valea Lungă.
(2) Autoritățile administrației publice locale au dreptul de a conferi certificatul de fiu/fiică al/a Comunei Valea Lungă persoanelor fizice române sau străine pentru Comunei Valea Lungă.
(3) Criteriile potrivit cărora autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine, precum și procedura aplicabilă pentru acordarea titlului și certificatului de fiu/fiică al/a Comunei Valea Lungă se regăsesc în anexa nr. 7 la prezentul statut.


Capitolul III Căi de comunicații

Articolul 8
(1) Raza teritorială a Comunei Valea Lungă este tranzitată de una sau mai multe dintre următoarele rețele de transport, potrivit prevederilor Legii nr. 363/2006 privind aprobarea Planului de amenajare a teritoriului național - Secțiunea I - Rețele de transport, cu modificările și completările ulterioare:
a) rețeaua rutieră.
(2) Rețeaua de transport prevăzută la alin. (1) lit. a) este formată, potrivit Ordonanței Guvernului nr. 43/1997 privind regimul drumurilor, republicată, cu modificările și completările ulterioare, din drumuri de interes național, drumuri de interes județean și drumuri de interes comunal și poduri, după caz, astfel cum sunt prezentate în anexa nr. 8 la prezentul statut.







Capitolul IV Principalele instituții care își desfășoară activitatea pe raza teritorială a unității administrativ-teritoriale

Articolul 9
(1) Rețeaua școlară de la nivelul Comunei Valea Lungă, potrivit Legii educației naționale nr. 1/2011, cu modificările și completările ulterioare, cuprinde numărul total de unități de învățământ de stat preuniversitar.
(2) Pe raza teritorială a Comunei Valea Lungă își desfășoară activitatea un număr total de 6 unități de învățământ de stat preuniversitar.
(3) Unitățile de învățământ și furnizorii de educație prevăzuți la alin. (1) sunt prezentate în anexa nr. 9 la prezentul statut.
(4) Comuna Valea Lungă susține unitățile de învățământ și furnizorii de educație prevăzuți la alin. (1) potrivit prevederilor Legii nr. 1/2011.

Articolul 10
(1) Pe raza teritorială a Comunei Valea Lungă își desfășoară activitatea 5  instituții de cultură.
(2) Pe raza teritorială a Comunei Valea Lungă se organizează o manifestare culturală.
(3) Tipul și denumirea instituțiilor de cultură ori tipul și denumirea manifestărilor culturale se regăsesc în anexa nr. 9 la prezentul statut.
(4) Comuna Valea Lungă participă la finanțarea manifestării culturale de la bugetul local, din venituri proprii.

Articolul 11
(1) Pe raza teritorială a Comunei Valea Lungă se asigură următoarea formă de asistență medicală:
a) asistență medicală profilactică și curativă.
(2) Asistența medicală prevăzută la alin. (1) lit. a) se realizează prin:
a) cabinete medicale ambulatorii ale medicilor de familie, precum și prin alte unități sanitare publice și private.
(3) Lista cu numărul și denumirea unităților prin care se asigură asistența medicală sunt prezentate în anexa nr. 9 la prezentul statut.

Articolul 12
Pe raza teritorială a Comunei Valea Lungă nu se asigură servicii sociale definite potrivit art. 30 din Legea asistenței sociale nr. 292/2011, cu modificările și completările ulterioare.

Articolul 13
Pe raza teritorială a Comunei Valea Lungă nu își desfășoară activitatea instituții de presă în domeniul presei scrise, media on-line și/sau media audiovizual.

Articolul 14
(1) Pe raza teritorială a Comunei Valea Lungă își desfășoară activitatea 2 cluburi sportiv-școlare.
(2) Lista cu denumirea cluburilor prevăzute la alin. (1) se regăsește în anexa nr. 9 prezentul statut.


Capitolul V Funcțiuni economice ale unității administrativ-teritoriale

Articolul 15
Principalele funcțiuni economice sunt prevăzute în anexa nr. 10 la prezentul statut.


Capitolul VI Bunurile din patrimoniul unității administrativ-teritoriale

Articolul 16
(1) Patrimoniul Comunei Valea Lungă este compus din bunurile mobile și imobile care aparțin domeniului public și domeniului privat al Comunei Valea Lungă, precum și din totalitatea drepturilor și obligațiilor cu caracter patrimonial.
(2) Inventarul bunurilor aflate în patrimoniul Comunei Valea Lungă, întocmit și atestat prin Hotărârea Consiliului Local nr. 50/2020, în conformitate cu prevederile art. 289 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, se găsește în anexa nr. 11 la prezentul statut.
(3) Inventarul bunurilor aflate în patrimoniul Comunei Valea Lungă se actualizează ori de câte ori intervin evenimente de natură juridică și se publică pe pagina de internet a Comunei Valea Lungă, în secțiunea dedicată acestui statut.








Capitolul VII Serviciile publice existente

Articolul 17
Nu exista servicii comunitare de utilități publice furnizate la nivelul Comunei Valea Lungă.

Articolul 18
Transportul și distribuția energiei electrice de pe raza teritorială a Comunei Valea Lungă sunt furnizate de Electrica Furnizare SA.

Articolul 19
Alimentarea cu gaze naturale pe raza teritorială a Comunei Valea Lungă este asigurată de: SC Premier Energy SRL.

Articolul 20
Nu exista Serviciul public de administrare a domeniului public al Comunei Valea Lungă.


Capitolul VIII Atribuirea și schimbarea denumirilor de străzi, piețe și de obiective de interes public local

Articolul 21
(1) Comuna Valea Lungă, atribuie sau schimbă denumirile de: străzi, piețe și de obiective de interes public local, precum și pentru obiective și instituții de interes local aflate în subordinea sa, cu respectarea prevederilor Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.
(2) În situația în care, prin proiectele de hotărâri ale consiliului local, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate și avizate de comisia de atribuire de denumiri județeană, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.
(3) Schimbarea denumirilor instituțiilor publice și a obiectivelor de interes județean pe teritoriul Comunei Valea Lungă, se face prin hotărâre a consiliului județean, cu avizul consiliului local al Comunei Valea Lungă, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.


Capitolul IX Societatea civilă, respectiv partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială

Articolul 22
Comuna Valea Lungă realizează un cadru de cooperare cu Asociația Clubul Sportiv Fortis Valea Lungă, în vederea realizării unor acțiuni care vizează dezvoltarea comunității.

Articolul 23
(1) Pe teritoriul Comunei Valea Lungă își desfășoară activitatea 3 partide politice, înființate în condițiile Legii partidelor politice nr. 14/2003, republicată, cu modificările și completările ulterioare.
(2) Lista partidelor politice care își desfășoară activitatea în Comuna Valea Lungă se găsește în anexa nr. 12 la prezentul statut.

Articolul 24
Pe teritoriul Comunei Valea Lungă nu își desfășoară activitatea organizații sindicale sau asociații profesionale.

Articolul 25
(1) În Comuna Valea Lungă își desfășoară activitatea următoarele culte religioase: 3 biserici de cult ortodox și un spațiu pentru alte culte(adventiști).
(2) Lista cu denumirile lăcașelor aparținând cultelor religioase prevăzute la alin. (1) se regăsește în anexa nr. 12 la prezentul statut.


Capitolul X Participare publică

Articolul 26
Populația din Comuna Valea Lungă este consultată și participă la dezbaterea problemelor de interes local, astfel:
a) prin intermediul referendumului local, organizat în condițiile legii;
b) prin intermediul adunărilor cetățenești organizate pe sate;
c) prin dezbaterile publice asupra proiectelor de acte administrative;
d) prin participarea la ședințele consiliului local;
e) prin alte forme de consultare directă a cetățenilor, stabilite prin regulamentul de organizare și funcționare al consiliului.

Articolul 27
(1) În funcție de obiectul referendumului local, modalitatea de organizare și validare a acestuia se realizează cu respectarea prevederilor Legii nr. 3/2000 privind organizarea și desfășurarea referendumului, cu modificările și completările ulterioare sau ale Ordonanței de urgență a Guvernului nr. 57/2019, cu modificările și completările ulterioare, după caz.
(2) Referendumul local se poate organiza în toate satele componente ale comunei, ori numai în unele dintre acestea.


Capitolul XI Cooperare sau asociere

Articolul 28
Comuna Valea Lungă se poate asocia sau coopera, după caz, cu persoane juridice de drept public sau de drept privat române sau străine, în vederea finanțării și realizării în comun a unor acțiuni, lucrări, servicii sau proiecte de interes public local cu respectarea prevederilor art. 89 din Ordonanța de urgență a Guvernului nr. 57/2019, cu modificările și completările ulterioare.

Articolul 29
Comuna Valea Lungă poate adera la asociații naționale și internaționale ale autorităților administrației publice locale, în vederea promovării unor interese comune.

Articolul 30
Nu există momentan programe, proiecte sau activități, a căror finanțare se asigură din bugetul local, prin care se promovează/consolidează elemente de identitate locală de natură culturală, istorică, obiceiuri și/sau tradiții.







Capitolul XII Dispoziții tranzitorii și finale

Articolul 31
Anexele nr. 1-12 fac parte integrantă din prezentul statut, aprobat prin Hotărârea Consiliului Local nr. ... .

Articolul 32
Orice modificare care are ca obiect modificarea Statutului Comunei Valea Lungă sau a anexelor acestuia se realizează numai prin hotărâre a autorității deliberative.

Articolul 33
Anexa nr. 11 la prezentul statut se actualizează ori de câte ori intervin evenimente de natură juridică.

Articolul 34
Prezentul statut și anexele acestuia, cu excepția celei prevăzute la art. 33 se actualizează, în funcție de modificările și completările apărute la nivelul elementelor specifice ale acestora, cel puțin o dată pe an.

